วันเสาร์ที่ 21 มกราคม 2566
ดีอีเอส เตือน ระวัง! ถูกหลอกให้กู้เงิน จากโจรไซเบอร์ พบ มิจฉาชีพปลอมโลโก้แบงค์ปล่อยกู้วงเงินสูงระบาดหนัก
ดีอีเอส เตือน ระวัง! ถูกหลอกให้กู้เงิน จากโจรไซเบอร์
พบ มิจฉาชีพปลอมโลโก้แบงค์ปล่อยกู้วงเงินสูงระบาดหนัก
กระทรวงดิจิทัลเพื่อเศรษฐกิจและสังคม(ดีอีเอส)เผยมิจฉาชีพปลอมโลโก้แบงค์ระบาดหนักสอดรับสถิติเฟคนิวส์รายสัปดาห์ล่าสุดพบข่าวปลอมที่ประชาชนสนใจส่วนใหญ่เป็นเรื่องการกู้เงินออนไลน์ให้วงเงินสูงระวัง!ถูกหลอกให้กู้เงินวอนตรวจสอบให้ดีไม่โดนหลอกแน่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมประจำวันที่13 – 19มกราคม2566พบข้อความที่เข้ามาทั้งหมด3,513,218ข้อความโดยมีข้อความที่ต้องดำเนินการตรวจสอบ(Verify)ทั้งสิ้น199ข้อความแบ่งเป็นข้อความที่มาจากSocial listeningจำนวน184ข้อความและข้อความที่มาจากLine Officialจำนวน15ข้อความรวมเรื่องที่ต้องดำเนินการตรวจสอบ117เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน72เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน26เรื่อง
กลุ่มที่3ข่าวปลอมเรื่องภัยพิบัติจำนวน5เรื่อง
กลุ่มที่4ข่าวปลอมเศรษฐกิจจำนวน14เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน1เรื่อง
“เมื่อพิจารณาจากข่าวปลอมที่ได้รับความสนใจลำดับต้นๆในสัปดาห์นี้พบว่าส่วนใหญ่เป็นข่าวปลอมการเชิญชวนให้กู้เงินออนไลน์โดยมีการนำโลโก้ตราสัญลักษณ์ของธนาคารมาใช้แอบอ้างเป็นผู้ให้บริการเงินกู้จากสถาบันการเงินแล้วมาหลอกลวงประชาชนผ่านช่องทางต่างๆทั้งข้อความในโทรศัพท์มือถือสื่อสังคมออนไลน์เช่นไลน์เฟสบุ๊กและแอปพลิเคชั่นเงินกู้โดยใช้ความเชิญชวนว่ากู้ง่ายได้เร็วดอกเบี้ยต่ำใช้เอกสารน้อยไม่ต้องมีหลักประกันติดแบล็กลิสต์ก็กู้ได้จึงอยากเตือนให้ประชาชนอย่าหลงเชื่อและขอให้ตรวจสอบให้แน่ใจว่าเป็นผู้ให้บริการที่ถูกต้องตามกฎหมายและควรติดต่อไปยังผู้ให้บริการที่ถูกอ้างชื่อถึงก่อนตัดสินใจโอนเงินเพื่อป้องกันการสูญเสียทรัพย์สินได้”นางสาวนพวรรณกล่าว
สำหรับข่าวปลอมที่มีคนสนใจสูงสุด10อันดับระหว่างวันที่13 - 19มกราคม2566ดังนี้
อันดับที่1เรื่องธกส.ปล่อยกู้วงเงินสูงผ่านเพจสินเชื่อเพื่อการเกษตร
อันดับที่2เรื่องเพจรับทำใบขับขี่ถูกกฎหมายจากกรมการขนส่งทางบก
อันดับที่3เรื่องเริมที่ปากแก้ได้ด้วยการดื่มน้ำจากเปลือกไข่ไก่
อันดับที่4เรื่องใช้หม้อทอดไร้น้ำมันปรุงอาหารทำให้ก่อมะเร็ง
อันดับที่5เรื่องรักษาโรคมะเร็งด้วยการกินหัวใต้ดินของว่านสบู่เลือดดองเหล้า
อันดับที่6เรื่องนวดศีรษะของตัวเองวันละ1 - 2นาทีช่วยป้องกันเส้นเลือดสมองตีบได้
อันดับที่7เรื่องเพจTrudyb Odonoghueรับทำใบขับขี่ออนไลน์ใช้งานได้จริงตามกฎหมายส่งตรงจากกรมขนส่ง
อันดับที่8เรื่องออมสินปล่อยกู้ผ่านเพจสินเชื่อออมสินกู้ง่ายทางมือถือ
อันดับที่9เรื่องออมสินปล่อยกู้ผ่านเพจสินเชื่อออมสินธุรกิจ
อันดับที่10เรื่องการเหวี่ยงแขนไปมาช่วยป้องกันความจำเสื่อม
อย่างไรก็ตามเพื่อความปลอดภัยขอให้ประชาชนโปรดสังเกตให้รู้เท่าทันอย่าหลงเชื่อกลโกงของมิจฉาชีพควรตรวจสอบให้แน่ใจว่าผู้ให้บริการเหล่านั้นได้รับอนุญาตประกอบธุรกิจอย่างถูกต้องทั้งนี้กระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางและได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
______________